เรื่องร้องเรียน: ซ.เพชรบุรีตัดใหม่ 32 ถนนช่วงเลียบคลองแสนแสบ ไม่มีไฟฟ้าค่ะ
การดำเนินการของเจ้าหน้าที่: เรียนท่านผู้แจ้งข้อมูล   กองระบบคลอง สำนักการระบายน้ำ ขอแจ้งข้อมูลดังนี้ ตามนโยบายของผู้บริหารชุดปัจจุบัน ต้องการทำให้คลองแสนแสบเป็นคลองต้นแบบ ที่มีเส้นทางสัญจรบนหลังเขื่อน ตั้งแต่มีนบุรีถึงสะพานผ่านฟ้าลีลาศ ซึ่งทางดังกล่าวจะมีไฟฟ้าส่งสว่างด้วย   โดยในปีงบประมาณปี 2567 กองระบคลอง สำนักการระบายน้ำ ได้มีการจัดทำโครงการก่อสร้างเขื่อนและปรับปรุงเขื่อนค.ส.ล.คลองแสนแสบ จากบริเวณทางด่วนเฉลิมมหานคร ถึงบริเวณประตูระบายน้ำคลองตัน โดยเมื่อโครงการดังกล่าวดังกล่าวแล้วเสร็จ นอกจากจะมีเส้นทางสัญจรไปต่อเนื่อง แล้วยังมีระบบไฟฟ้าส่องสว่างริมทางเดินด้วย   ในส่วนพื้นที่ดังกล่าวที่ทางผู้ร้องแจ้ง จะรวมอยู่ในโครงการก่อสร้างเขื่อนและปรับปรุงเขื่อนค.ส.ล.คลองแสนแสบจากสะพานผ่านฟ้าลีลาศถึงบริเวณทางด่วนเฉลิมมหานคร ซึ่งกองระบบคลอง สำนักการระบายน้ำ จะดำเนินการของบประมาณในปีต่อไป เพื่อแก้ใขปัญหาที่เกิดขึ้นในขณะนี้    ขอขอบพระคุณสำหรับข้อมูลของท่าน
ความเห็นของผู้แจ้ง: ดำเนินการและทราบผลรวดเร็วขอชื่นชมค่ะ   แต่ไม่แน่ใจว่าสื่อสารข้อมูลผิดไหมค่ะ เส้นทางที่แจ้งไปเป็นทางรถเดินค่อนข้างแคบ ซึ่งในเวลากลางคืนไม่มีไฟส่องสว่าง ประกอบกับทางแคบและมืด ค่อนข้างจะอันตรายค่ะ ตรงนี้ไม่ใช่ส่วนของทางเดินริมคลองนะคะ
พื้นที่: แขวงลุมพินี เขตปทุมวัน กรุงเทพมหานคร